CELEX: 62015TN0705
Language: da
Date: 2015-12-02 00:00:00
Title: Sag T-705/15: Sag anlagt den 2. december 2015 — Syriatel Mobile Telecom mod Rådet

15.2.2016   
            
            
               DA
            
            
               Den Europæiske Unions Tidende
            
            
               C 59/30
            
         Sag anlagt den 2. december 2015 — Syriatel Mobile Telecom mod Rådet
   (Sag T-705/15)
   (2016/C 059/32)
   Processprog: fransk
   
      Parter
   
   
      Sagsøger: Syriatel Mobile Telecom (Joint Stock Company) (Damaskus, Syrien) (ved advokat E. Ruchat)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagsøgerens søgsmål antages til realitetsbehandling, og sagsøgeren gives medhold.
            
         
               —
            
            
               Som følge heraf tilpligtes Den Europæiske Union at erstatte det samlede tab, som sagsøgeren har lidt, med et beløb, som Retten fastsætter.
            
         
               —
            
            
               Subsidiært udpeges en sagkyndig med henblik på at fastsætte omfanget af det tab, som sagsøgeren har lidt.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat et enkelt anbringende, dels vedrørende den ikke-økonomiske skade forårsaget af krænkelser af sagsøgerens omdømme, dels vedrørende det økonomiske tab forårsaget af brud på sagsøgerens kontraktforhold, tab af materiale og tab af indtægter, som sagsøgeren har lidt, og som har direkte årsagssammenhæng med de foranstaltninger, som Rådet for Den Europæiske Union har truffet, og som den er ansvarlig for.